'...निजी तौर पर कांग्रेस को हराने की करूंगा अपील'  
अन्ना ने अपने ब्लॉग में कांग्रेस को चेताया है कि वो हिसार के चुनावी नतीजे से सबक ले और जनलोकपाल बिल को संसद में पास कराए।
हिसार में कांग्रेस उम्मीदवार की हार के बाद अन्ना हज़ारे ने कांग्रेस पार्टी पर फिर से हमला बोला है। अन्ना ने अपने ब्लॉग में कांग्रेस को चेताया है कि वो हिसार के चुनावी नतीजे से सबक ले और जनलोकपाल बिल को संसद में पास कराए।   अन्ना ने कहा कि अगर संसद के शीतकालीन सत्र में बिल पास नहीं हुआ तो वो 5 राज्यों में होने वाले विधानसभा चुनावों में निजी तौर पर कांग्रेस को हराने के लिए वोटरों से अपील करेंगे। अन्ना अभी भी मौन व्रत पर हैं। इसलिए ब्लॉग के ज़रिए अपना संदेश दिया है। उन्होनें अपनी टीम के सदस्यों में फूट की बात से भी इनकार कर दिया। टीम अन्ना के अरविंद केजरीवाल ने हिसार के चुनाव नतीजे को जनलोकपाल पर जनमत संग्रह बताया। हिसार में बीजेपी समर्थित हरियाणा विकास कांग्रेस के कुलदीप बिश्नोई को जीत मिली।